Kolinda Grabarová Kitarovićová

Dr. h. c. Kolinda Grabarová Kitarovićová (; * 29. apríl 1968, Rijeka, Chorvátsko) je chorvátska politička, diplomatka, a 4 prezident republiky Chorvátsko, ako prvá žena v tejto funkcii, od 19. februára 2015 do 18. februára 2020.

Životopis 
V minulosti bola ministerkou pre európsku integráciu (20032005) a ministerkou zahraničných vecí (20052008). Potom bola do roku 2011 veľvyslankyňou Chorvátska v USA, následne pracovala ako asistentka generálneho tajomníka NATO pre verejnú diplomaciu. 

Bola členkou pravicovo orientovanej politickej strany Chorvátske demokratické spoločenstvo (HDZ).

Prezidentské voľby 2015 
V prezidentských voľbách, ktoré sa konali na prelome rokov 2014 a 2015, tesne zvíťazila nad svojím predchodcom Ivom Josipovič, keď 11. januára v druhom kole získala 50,4 percent hlasov, zatiaľ čo jej protikandidát 49,6 percent. Prvé kolo, konané 28. decembra 2014, pritom vyhral Josipović s 38,46 percentami hlasov, Kitarovićová získala 37,22 percent.

Prezidentské voľby 2020 
V prezidentských voľbách, ktoré sa konali na prelome rokov 2019 a 2020, prehrala v druhom kole s bývalým premiérom Zoranom Milanovićom.

Osobný život 
Od roku 1996 je vydatá, jej manžel Jakov Kitarović vyštudoval elektrotechniku a pracoval ako vysokoškolský učiteľ. Majú dve deti, dcéru Katarinu (* 2001) a syna Luku (* 2003).

Fotogaléria

Referencie

Iné projekty

Externé odkazy 
Kolinda Grabar-Kitarović presidential candidacy page
Kolinda Grabar-Kitarović approval ratings from the start of her Presidency

Zdroj 

Chorvátski politici
Prezidenti Chorvátska
Prezidentky
Ministri zahraničných vecí Chorvátska
Ministri pre európsku integráciu Chorvátska
Veľvyslanci Chorvátska v USA
Osobnosti z Rijeky
Chorvátski diplomati